Bybelskool » Apostels
Posts Tagged ‘Apostels’
Daar is heelwat onderlinge verskille in die onderskeie lyste van die twaalf dissipels in die evangelies en Handelinge. Ek gee hier die 4 lyste wat ons in die Bybel het in ‘n tabel met ‘n paar opmerkings daaroor daaronder.
Die name van die twaalf apostels was: in die eerste plek
Petrus, soos Hy Simon genoem het,
Jakobus seun van Sebedeus, en
Johannes die broer van Jakobus vir hulle het Hy die bynaam Boanerges gegee, dit wil sê “manne van die donder”—
Jakobus seun van Alfeus,
Simon die Kananeër, en
﻿Judas Iskariot wat vir Jesus verraai het.
Simon, wat ook Petrus genoem word, en sy broer
﻿Jakobus seun van Sebedeus, en sy broer
Matteus die tollenaar;
Jakobus seun van Alfeus, en
﻿Simon die Kananeër, en
Judas Iskariot wat vir Jesus verraai het.
Simon, wat Hy ook Petrus genoem het, en sy broer
Simon die Seloot,
Judas seun van Jakobus, en
﻿Judas Iskariot wat die verraaier geword het.
Simon die Seloot en
Judas seun van Jakobus.
Petrus (Simon) is altyd eerste op die lys, met sy broer Andreas (Griekse naam) wat in Matteus en Lukas telkens 2de geplaas word, en in Markus en Handelinge 4de.
Die twee broers Jakobus en Johannes word telkens saam gegroepeer: 2de en 3de in Markus se lys, omgekeerd 3de en 2de in Lukas se lys in Handelinge, en 3de en 4de in Matteus en Lukas se onderskeie evangelies.
Filippus (Griekse naam) is 5de op al 4 lyste.
Bartolomeus (“seun van Tolomeus”, waarskynlik dieselfde man wat Natanael genoem word in Johannes 1:45; 21:2) is 6de op die evangelies se lyste, maar 7de op Handelinge s’n.
Matteus (waarskynlik Levi) word 7de geplaas by Markus en Lukas en 8ste by Matteus en Handelinge.
Tomas (ook Didimus – “Tweeling” – genoem in Joh 11:16; 20:24; 21:2) is 6de op Handelinge se lys, 7de op Matteus s’n, en 8ste by Markus en Lukas.
Jakobus, seun van Alfeus, soms (ten onregte) vereenselwig met Levi, wat ook die seun van Alfeus genoem word, is 9de op al 4 lyste.
Taddeus word 10de genoem by Markus en Matteus (sommige tekste het “Lebbeus, wat genoem word Taddeus”) en 11de met (waarskynlik) sy naam Judas, seun van Jakobus, by Lukas in sy evangelie en in Handelinge (vgl Joh 14:22).
Simon, die Kananeër (die Hebreeuse woord vir fanatikus in Markus en Matteus) en Seloot (die Griekse woord vir fanatikus in Lukas in die evangelie en in Handelinge), word 10de in Lukas se evangelie en in Handelinge genoem en 11de in Markus en Matteus.
Judas Iskariot (die naam Iskariot beteken: “man van Kariot”, ‘n dorpie in die Suide van Judea – volgens Groenewald moontlik die enigste een uit Judea behalwe Jesus self) word telkens 12de en laaste genoem in die evangelies, en in Handelinge natuurlik uitgelaat na sy dood.